▷ Propostes per gaudir del riu Ebre aquest cap de setmana\nPropostes per gaudir del riu Ebre aquest cap de setmana\nUs proposem gaudir del riu més important de les nostres contrades, el riu Ebre. Ibers, fenicis, romans, musulmans i posteriorment cristians van utilitzar l’Ebre com a eix de comunicació. Durant el període medieval es va forjà l’economia fluvial a l’Ebre i cada vegada apareixien més llaüters i altres oficis relacionats amb la navegació fluvial.\nA partir del segle XIX la navegació per l’Ebre va anar disminuint fins acabar desapareixent a causa de l’aparició del ferrocarril, les carreteres i la construcció dels embassaments de Mequinensa, Riba-roja i Flix.\nEl pas del riu (sector nord)\nRuta en cotxe pels espais de la Batalla de l'Ebre. Després dintroduir-te en els esdeveniments que van marcar aquells tràgics dies als espais de Corbera dEbre, coneix els punts per on lExèrcit de lEbre va trencar el front la matinada del 25 de juliol entre Ascó i Flix. Poble Vell (Corbera dEbre) CI 115 dies (Corbera dEbre) Memorial de Camposines (la Fatarella) Búnquer dels Reguers (Ascó) Refugi antiaeri de Flix (Flix) Distància…\nEl pas del riu (sector sud)\nRuta en cotxe pels espais de la Batalla de l'Ebre. Després dintroduir-te en els esdeveniments que van marcar aquells tràgics dies als espais de Corbera dEbre, coneix els punts per on lExèrcit de lEbre va trencar el front la matinada del 25 de juliol entre Móra dEbre i Miravet. Poble Vell (Corbera dEbre) CI 115 dies (Corbera dEbre) Memorial de Camposines (la Fatarella) Castell de Móra dEbre (Móra dEbre) Refugi de la Font…


@xavi_ariza / Barcelona\nParlem amb Miriam de Las Kellys de Barcelona, "Per què el Govern creu que rescatant als Hotelers evitaran acomiadaments i destrucció d’ocupació, si quan aquests guanyaven ingents sumes de diners ens tenien explotades? A més els acomiadaments massius de kellys ja s’han produït.", ha sentenciat.\nFOTOS: Xavi Ariza de Fotomovimiento\nEnfront de la crisi del cornavirus, les primeres mesures anunciades pel Govern del PSOE-Unides Podemos signifiquen un veritable pla de rescat milionari a les grans empreses i la banca. Dels 200.000 milions d’euros, només 17.000 milions són per a destinar en despesa directa cap a “sectors vulnerables”, mentre que 100.000 milions constituiran avals per a “atorgar liquiditat al mercat” mitjançant crèdits a les empreses, que segurament acabin en impagament, engreixant aquest deute públic que acabarà pagant-se amb més retallades neoliberals i pèrdua de drets. Entre aquests crèdits, quelcom que no podia faltar és una línia de finançament específic de milions d’euros per a les empreses del sector turístic.\nParlem de números: només a la ciutat de Barcelona, una de les ciutats turístiques per excel·lència, el turisme va rebre durant l’any 2019 la xifra rècord de 12 milions de turistes. Aquesta tendència és la del conjunt de l’Estat espanyol, tal com va informar el Govern i el Fòrum econòmic Mundial “Espanya revalida el seu lideratge com a país més competitiu en turisme.\nSi féssim números, segur ens donaria un resultat de guanys d’una abundància exponencial. Però a qui no els donen els números ni tan sols per a arribar a fi de mes, és a les cambreres que treballen als hotels. Així ens ho explica Miriam de Las Kellys:\n“El govern està amb els hotelers, a favor de la patronal, els empresaris, i nosaltres qué? que ens conformem amb un ERTE! En el meu cas cobrant el 70% d’un salari de mitja jornada és que no m’arriba, més que per a pagar el lloguer del pis, ni les despeses d’aigua ni de llum! No és cap ajuda el que ens està donant el Govern, ens estan enganyant. Però a mi no m’enganyaran mai! Els hotelers no haurien d’haver-nos fet ERTOs ni haver acomiadat al 95% de les cambreres de pis, amb tots els guanys que han tingut en els últims anys, com al 2019. Han tingut moltíssims beneficis com per poder pagar ells tots els salaris, sense acomiadar a les subcontractades. El que passa ara, és una suspensió de l’ocupació que l’Estat està pagant i el pitjor és que l’hotel rep subvencions perquè diuen que estan tenint pèrdues, sense clients, acostumats a guanyar a costa de totes les treballadores. Però som nosaltres les que hem de queixar-nos! I és que tampoc estan perdent res els hotelers, estan guanyant igual perquè el Govern els està pagant.”\nDes dels sostres de vidre, ministres amb els hotelers. Sota els sòls enganxosos, les treballadores d’hostaleria\nLa Ministra d’Indústria, Comerç i Turisme en funcions, Reyes Maroto, ha valorat al comunicat del Govern que “la fortalesa d’Espanya com a destinació turística” alhora “reconeix el treball de totes les administracions públiques i, especialment, del teixit empresarial, els operadors turístics i els treballadors d’un sector clau per a l’economia espanyola”.\nPerò molt “especialment” per al teixit empresarial”, la realitat és que els bars, restaurants, museus i totes les meravelles de les quals gaudeixen els turistes, no podrien funcionar sense les mans i cossos d’una classe treballadora que, en el sector d’hostaleria, és majoritàriament femenina. Com els hotels, que no podrien funcional amb habitacions sense netejar, per les cambreres de pis.\nAquest és el treball que no reconeix “especialment” la ministra del PSOE, la qual cosa seria també reconèixer que són sectors que treballen en condicions laborals molt precàries des de temps. Segons un informe de Barcelona al Dia, “L’any 2019 es van signar un total de 237.796 contractes en el sector turístic, un 9,9% més que en 2018. Cal destacar, no obstant això, que l’augment s’ha produït especialment per l’augment dels contractes temporals”, i que “del total de contractes signats en el sector turístic un 12% han estat indefinits i un 88% temporals, aquesta proporció és similar a la de conjunt de sectors de l’economia.”\nEfectes de la precarietat de dècades en temps de coronavirus: acomiadaments fulminants i pobresa per a les treballadores\nAquestes condicions provoquen que, actualment després de la crisi del coronavirus, estiguin “especialment” afectats per la crisi. Milers d’acomiadaments, ja ni tan sols ERTEs tal com ho explica Eulalia, advocada del sindicat de Las Kellys de Barcelona: “Pensa que els hotels on les tenien subcontractades han optat en la majoria de casos per acomiadar-les fulminantment sense més. Això no està comptabilitzat en ERTOS, perquè han estat acomiadaments massius. Aquest frau de llei, aquest encobriment de les relacions laborals fa impossible tenir les dades oficials fefaents. Per això nosaltres estem lluitant per la Llei Kelly per a acabar amb la subcontractació”.\nTambé Miriam, a qui també li han aplicat un ERTO, ens explica com afecta avui a la majoria de les cambreres de pis:\n“El 95 per cent dels hotels tenen subcontractades a les cambreres de pis, només el 5 per cent són amb contracte fix i de plantilla no externalitzada. Això vol dir que un 5% està amb un ERTO i la resta, la gran majoria no. Per què? Perquè els seus contractes són d’obra i servei i els hotelers les van acomiadar des del primer dia sota l’argument de que hi ha baixa producció, ja ni tan sols per la causa del coronavirus. La majoria a més ni tenen dret a l’atur, i moltes ja han consumit l’atur, de tots els cops que han estat acomiadades” De què viuran aquestes cambreres? Estan totalment desemparades i encara que el govern hagi dit que cap treballador es quedarà darrere, ara mateix hi ha milers de cambreres que està acomiadades, subcontractades, sense ni tant sols poder cobrar l’atur.”\nQue la crisi la paguin els hotelers, la banca i les grans fortunes, no la classe treballadora\nLas Kellys plantegen una solució: “Nosaltres exigim la Llei Kelly i la continuem exigint. Ara mateix és el moment que el Govern l’aprovi ja, si com diu ‘no vol que quedem darrere’, perquè beneficiaria a tots els treballadors i treballadores, perquè prohibiria la subcontractació d’una activitat pròpia, no sols a nosaltres, sinó a totes, com a les netejadores dels hospitals. Elles haurien d’estar cobrant com un sanitari i no ser pagades per una subcontracta fent jornades de dotze a catorze hores, i cobrant sous baixíssims, això és explotació. Perquè al faltar personal, aquestes treballadores estan doblegant el torn. Per aquests motius, també seria molt important derogar les reformes laborals per tal d’acabar amb tanta precarietat com hi ha ara mateix, que el govern mai va fer encara que ho va prometre, però ens ha mentit”.\nLa classe treballadora no pot continuar suportant que cada crisi capitalista sigui carregada novament sobre la seva esquena. Així ha estat amb la crisi del 2008 i així ho tornen a fer amb la crisi actual. La sortida a aquesta catàstrofe només pot donar-se amb una alternativa de la classe treballadora, plantant-se per la prohibició d’acomiadaments, els ERTES i que el 100% del salari sigui garantit per les empreses i amb impostos a les grans fortunes. Moratòria de lloguers.\nJa n’hi ha prou de rescats milionaris per a les empreses i bancs que novament hipoteca el nostre futur i pagarem el poble treballador. I n’hi ha prou de rescat als hotelers, que amb l’ordre de l’Estat que tanquin van aplicar ERTOs. I seran les arques públiques les que sufragaran els salaris dels seus treballadors -només el 70%, l’altre 30% ho posen ells- i les cotitzacions socials les cobrirà la Seguretat Social amb els fons de les pensions.\nEl sector hoteler compta amb 15.000 hotels, “Per què no es reobren els grans hotels i se’ls confisquen les seves habitacions, sense cap indemnització, perquè aquestes instal·lacions es posin a funcionar sota el control dels seus treballadors i treballadores, que ells organitzin la feina en condicions de seguretat i higiene, i al costat de les educadores, treballadors socials, integradors, sanitaris…i els convertim en centres residencials per a totes aquestes necessitats habitacionals i socials urgents?”, es preguntava un jove treballador del tercer sector, que proposava que “tots els hotels siguin llocs al servei de solucionar dignament les enormes necessitats habitacionals derivades d’aquesta crisi: persones sense llar, gent gran, persones dependents i menors i joves que viuen a centres saturats.”\nLa classe treballadora té la creativitat i capacitat perquè tots els sectors econòmics necessaris per a atendre la crisi sanitària i el sosteniment de la vida, tant els qualificats com essencials com uns altres que es puguin reconvertir, siguin posats sota el control dels seus treballadors i treballadores; garantint jornades reduïdes, condicions salubres i segures, serveis i subministraments a tota la població.


Arrimadas respon a Sànchez que a la presó no hi anirà "ni a pactar pressupostos ni a fer debats"\nTambé han rebutjat la proposta els candidats de PP i PSC\n2 min. Terol 29/03/2019 22:01\n651x366 Arrimadas respon Sànchez que a la presó no anirà "ni a pactar pressupostos ni a fer debats" / GERARD ARTIGAS / ACN Arrimadas respon Sànchez que a la presó no anirà "ni a pactar pressupostos ni a fer debats" / GERARD ARTIGAS / ACN\nLa cap de llista de Cs a Catalunya pel proper 28-A, Inés Arrimadas, ha contestat aquest divendres al candidat de JxCat Jordi Sànchez que Ciutadans no va a la presó "ni a pactar pressupostos ni a fer debats". Arrimadas ha estat l'última de les candidates convidades en respondre, després que també hagin rebutjat el debat Meritxell Batet (PSC) i Cayetana Álvarez de Toledo (PP) i l'hagin acceptat Oriol Junqueras (ERC), Jaume Asens (Comuns) i Albano Dante Fachin (Front Republicà).\nTal com va avançar l'ARA, el cap de la llista per Barcelona de Junts per Catalunya al Congrés dels Diputats ha proposat als seus oponents fer un debat durant la campanya electoral a Soto del Real, on està empresonat de manera preventiva en el marc de la causa judicial contra els líders independentistes pel procés sobiranista. La líder de Ciutadans li ha contestat que no hi anirà en un acte de partit a Terol, on també ha dit que cal que el 28-A guanyi Cs per canviar la dinàmica bipartidista a Espanya. Arrimadas ha dit que PP i PSOE "són com Pimpinela, que es barallen en públic però es truquen per repartir-se els jutges".\nLa cap de llista per Barcelona dels taronges als comicis al Congrés ha reiterat la necessitat de treure Pedro Sánchez de la Moncloa, i ha tornat a advertir que si el PSOE guanya, seguirà governant la Moncloa "amb separatistes, populistes i Bildu". Ha lamentat, en aquest sentit, que el PSOE hagi governat "amb els que han fet un cop d'Estat" i ha apuntat que l'única manera d'evitar que torni a passar és que governi Ciutadans. En aquest sentit, ha defensat el pacte que el cap de llista del seu partit, Abert Rivera, ha ofert al PP de Pablo Casado, tot i que la qüestió de qui liderarà el pacte és la que s'ha de "decidir" el 28-A


El pacte pel cas Neymar deixa escrit que el Barça va delinquir ALBERT OLIVÉ / EFE\nBarcelonaL'Audiència Provincial de Barcelona ha ratificat el pacte de conformitat pel cas Neymar. L'acord suposa la no-acusació de Sandro Rosell i de Josep Maria Bartomeu i la condemna del club al pagament d’una multa per la contractació de Neymar.\nAixí, segons s'inclou a la sentència de l'Audiència Provincial de Barcelona, el club ha estat condemnat per dos delictes contra la Hisenda Pública pels quals el Barça ha de pagar dues multes que en total sumen més de 5,5 milions d'euros: una de 1.440.000 euros i una altra de 4.071.631,52, (5.511.631,52 euros en total) corresponent al 60% de la quantitat que ha defraudat. A més, l'entitat blaugrana també s'ha de fer càrrec de les despeses processals, incloent-hi les de l'acusació particular.\n"El fitxatge de Neymar va costar 17 milions, però amb la multa que vam pagar el cost augmenta als 22,5 milions", ha dit el president del Barça, Josep Maria Bartomeu, sobre aquest tema durant la roda de premsa de balanç del 2016 que ha fet aquest dimarts al matí.\nLa sentència també explica que el Barça ha d'indemnitzar l'Agència Tributària amb més de 9 milions d'euros (9.186.052,54 euros), quantitat que el club ja ha abonat.\nCas Neymar Sandro Rosell Josep Maria Bartomeu


A presó l'acusat de dos agressions sexuals a adolescents a Montblanc durant un botelló | Diari de Tarragona\nEls fets van tenir lloc el dissabte 11 de setembre durant la festa major, a prop del cementiri\n21/09/2021 10:46 | Actualizado a 21/09/2021 21:37\nLa festa va tenir lloc a les immediacions del cementiri de Montblanc.\nUn jove de 21 anys va ser detingut dilluns al matí pels Mossos d'Esquadra acusat d'un delicte d'agressió sexual a una adolescent de 15 durant un botelló que va tenir lloc el dissabte 11 de setembre durant la festa major de Montblanc. També hauria agredit sexualment una segona noia.\nAvui dimarts, l'arrestat ha passar a disposició del Jutjat d'Instrucció númerro 3 de Valls, que està de guàrdia. Ha decretat presó provisional comunicada i sense fiança per dues presumptes agressions sexuals. La causa està oberta per dos delictes d'agressió sexual a víctima menor de 16 anys.\nDurant la nit-matinada del 10 a l'11 d'aquest mes, un miler de persones es van concentrar a la zona del cementiri de la capital de la Conca de Barberà per fet botelló.\nCap a les quatre de la matinada de dissabte, l'acusat era agafat la víctima -que té 15 anys i és veïna de Montblanc- i se l'era emportat lluny del grup, on l'era agredit sexualment.\nLa víctima va presentar el mateix dia una denúncia davant els Mossos d'Esquadra i la Unitat d'Investigació de la comissaria de Valls es va fer càrrec del cas.\nEls Mossos també han rebut una denúncia d'una altra jove.\nEls agents van poder parlar amb testimonis que estaven amb la noia. Finalment, a dos quarts d'onze del matí del passat dilluns van detenir el sospitós a Rodonyà. Es tracta d'un jove marroquí de 21 anys i veí de Vila-rodona.\nL'Ajuntament de Montblanc ha condemnat aquestes agressions, com també ho ha fet el Consell Comarcal.


The Sey Sisters: Sey it loud!\n21 de juny de 2021 Música Dispersa Entrevistes, Grans Èxits\nAmb We Got Your Back (Satélite K, 2021), la Edna, la Kathy i la Yolanda, The Sey Sisters, tornen amb lletres de lluita antiracista i feminista, combinant la reivindicació amb la celebració de qui són i d’on venen, amb la força de la dona africana i fent èmfasi en les cures i el suport, no només entre els afrosdescendents, sinó també de tothom qui vegi injustícia. Musicalment han fugit de les etiquetes, deixant el gòspel enrere, anant més cap al soul i el pop. Escoltant el seu disc sents que no pots defallir en cap causa, ni la seva ni cap que hi hagi al món, ja que segur que sempre tindràs les espatlles cobertes.\nCom va començar The Sey Sisters als Hostalets de Balenyà del 2006?\nEdna Sey: Tot i que el 2006 es va crear el grup, l’Albert (Bartolomé, pianista que acompanya The Sey Sisters i marit de l’Edna) i jo ja fèiem esdeveniments. La Yola i la Kathy ja estaven per allà, i a partir d’un casament familiar, ens hi vam sumar totes de forma tan fàcil, ràpida i fabulosa, que vam dir: “Endavant!”\nI com ho van veure els vostres pares?\nKathy Sey: El nostre pare és músic i la nostra mare sempre ha cantat.\nE.S.: El meu pare havia viscut aquest món i sempre ens han dit “que no us enganyin” i com que elles eren menors, ma mare sempre deia: vigila-les!\nK.S.: Clar, entràvem a locals que nosaltres no podríem.\nYolanda Sey: Per nosaltres era molt fantàstic, però ma mare no pensava igual.\nK.S.: Però sempre ens han fet costat.\nCom ho dueu essent germanes i treballar juntes?\nTotes juntes: (riures) Bé!\nY.S.: Com que ja ens coneixem, en sabem els límits i també al revés, no tenim embuts. Tot va començar molt natural i segueix així.\nE.S.: Amb el temps hem anat millorant la manera de treballar juntes.\nRetrat de la cantant Kathy Sey.\nEn l’àmbit creatiu, com ho feu?\nK.S.: Doncs aportem totes igual. Cadascuna aporta una part, o quelcom repartit amb una idea, portada mig feta o feta del tot, i ho treballem.\nCom ho combineu vosaltres dues, Kathy i Yola, amb la vostra feina com actrius?\nY.S.: Tenim totes tres una agenda en comú. Portant l’agenda el dia, encara que sol no haver-hi molta previsió.\nA més la filla de l’Edna, que ha nascut fa res?\nE.S.: En això és difícil de ferne una agenda. (riures).\nE.S.: (Riures) No!\nK.S.: Però tenim la nostra altra germana, la nostra mare…\nE.S.: Que jo pugui treballar implica una gestió familiar molt gran. Cobrint-nos les esquenes: ma mare, sa germana, la nostra germana…\nAixò és el títol del nou disc: We Got Your Back .\nE.S.: Es refereix al reforç de la comunitat afrodescendent, però també de la comunitat familiar. I jo li vull sumar la comunitat de la maternitat.\nI això es reflecteix al videoclip del single del mateix títol?\nY.S.: El que volíem posar és les cures al centre. Tant la cura personal, com la cura familiar i la de la comunitat. En la lluita antiracista tens la sensació d’estar sola i no saber com fer-ho i la gent que lluita pel mateix que tu, suma. Si un dia no podem, ens cobrin les esquenes.\nE.S.: I el rodatge del clip és de cara en fora de la comunitat afrodescendent, que ens cobreixin les esquenes amb accions com denunciar actes racistes.\nRetrat de la cantant Edna Sey.\nAquí costa entendre coses tan senzilles com que parleu català. Com ho gestioneu?\nE.S.: Això és l’imaginari, la nostra societat és diversa, i això ja hauria de fer temps que s’hauria de reflectir a tot arreu: pel·lícules, mitjans…\nY.S.: A TV3, per exemple, no s’hi veu. És com si les persones no blanques fossin nou vingudes i aquí, entre la colonització, i altres coses, hi ha persones no blanques fa molt de temps. Si no es fa visible, fa que no existeixi. Si hi hagués més gent com nosaltres als mitjans, la gent ho normalitzaria més.\nCom el cas dels papers que us donen com a actrius?\nTotes tres: Exacte.\nE.S.: Elles dues que fan càstings, només les volen per papers estereotipats o en altres ja directament queden excloses.\nK.S.: I l’única manera que mostrin persones no blanques és quan entren nou vingudes, amb les pàteres… però hi ha altres realitats.\nAnant a les vostres arrels familiar a Ghana, quants cops hi heu estat?\nE.S.: Vam anar per segon cop ara fa un any. Aquest viatge eren unes vacances, anàvem a veure i viure, però també sabíem que anàvem a fer un disc i l’Albert i jo anàvem gravant sense saber que faríem d’això.\nLes cançons de bressol es van gravar allà?\nE.S.: No, són dels nostres pares que els hi canten a la meva filla, però d’allà vam gravar a “Auntie’s Reunion”, és la cançó que van cantar les nostres tietes a la nostra mare pel seu aniversari.\nK.S.: Va ser una trobada. Tal qual ens vam trobar totes, es van posar a cantar i corrents vam gravar.\nÉs important allà la música?\nY.S.: Per elles cantar és celebrar el que sigui en qualsevol moment. Arranca una, totes segueixen. Veient això i la força de les dones allà, va sorgir la cançó del disc: Black African Woman.\nE.S.: Va sortir de la força i de la importància de la dona allà. Era el centre. Era el centre de les cures, del mercat, de crear comunitat.\nY.S.: Tot se sosté per la dona.\nK.S.: Ho connecten tot amb tot. És l’exemple de fer xarxa.\nRetrat de la cantant Yolanda Sey.\nEn el disc parleu també del llegat del passat.\nK.S.: Hem de ser conscients que gràcies al viatge que va iniciar els nostres ancestres, nosaltres estem aquí, i ho hem d’agrair.\nY.S.: Som el somni i l’esperança de les esclaves, com deia la lletra d’una cançó de l’anterior disc.\nK.S.: I això és com un mantra que va ressonant entre nosaltres.\nParleu de la lluita antiracista durant anys.\nY.S.: Sí, nosaltres estem seguint el llegat de tot el que s’ha fet. D’ençà que els meus pares van venir aquí fa quaranta anys i el que van fer els d’abans que ells.\nK.S.: I que s’han de continuar fent canvis, com que aquest sentit de comunitat vagi més enllà de les persones afrodescendents.\nEs tracta que ens tractem com a persones, sense importar la raça, etc.\nE.S.: Es tracta d’anar més enllà de les manifestacions massives, o d’un moment concret, donat en un lloc o dit amb un hashtag. És important que hi hagi la feina de continuació, d’implicar-se, d’abanderar-se i també ajudant-nos a la lluita, trobant el lloc de cada u.\nLes vostres lletres són reivindicatives, però es fa celebrant. Com es combina celebració amb reivindicació?\nK.S.: Rebem molts missatges de què no som prou, jutjant-nos tota l’estona. Per això ho celebrem, ens respectem i donem un missatge positiu, a la vegada que ens queixem i que volem canviar les coses.\nUn missatge d’esperança.\nY.S.: Nosaltres cantem des de l’esperança perquè si no, no hi hauria lluita, si no penséssim que hi ha una opció a millorar les coses o canviïn, nosaltres no estaríem aquí. No hi hauria lluita a fer.\nA les lletres dieu que tranquil·les, sempre hi haurà algú.\nK.S.: És que estar a la lluita és esgotador, hi ha a vegades que necessites descansar, per això la importància de les cures. Hem de tractar-nos bé, de cuidar-nos, d’agafar forces, perquè la lluita és llarga.\nÉs un viatge, com la cançó “The Journey”, combinant amb el poema d’Akua Naru.\nY.S.: Aquest poema va sortir de la necessitat de donar espai a les morts que fa anys que patint des de l’esclavitud fins ara. No para d’haver-hi morts de cossos negres al mar, ho estem tractant com a xifres i no ho estem veient com que són persones, que venen amb unes esperances o que van sortir obligades en el seu moment.\nK.S.: Vam pensar diverses cançons que podria haver-hi col·laboracions, i de cop vam passar amb Akua Naru per la seva manera de recitar, de dir la paraula molt diferent. I encaixava totalment amb la idea de crear un petit espai de ritual i d’homenatge.\nRetrat del grup The Sey Sisters.\nI parlant a nivell més musical, heu passat més al pop, i deixat més enrere el gòspel?\nE.S.: En fer un disc amb tot propi, sense versions, hem obert una mica la porta sense posar-nos barreres i li vam dir al productor Kquimi Saigi de mirar de no etiquetar-nos. Això ha fet que marxem del gòspel i anem més aviat cap al soul, el pop i noves sonoritats a explorar.\nI com veieu el futur?\nY.S.: En general o musical?\nY.S.: Espero que amb molts concerts, ara que el disc ja ha sortit a la llum, i que el podem rodar a molts escenaris.\nI van sortint els concerts?\nE.S.: Hi ha concerts que ens estan confirmant, cosa que amb la situació actual has d’anar amb peus de plom, però tenim moltes ganes d’estar als escenaris i la gent té ganes de sortir i consumir cultura.\nAlgun objectiu nou?\nY.S.: Sortir d’aquí, amb l’enfocament d’anar fora de l’Estat Espanyol, explorar una mica més Europa, i si podem saltar el gran toll, doncs millor.\nE.S.: El que ens deixin, pugem a un avió.\nTotes tres: (riures).\nEdnaEntrevistesKathyThe Sey SistersYola


Formacions professorat | Didacta +\nA Didacta+ estem molt contents d'oferir-te diversos webinaris perquè puguis portar la innovació educativa i les noves metodologies, pròpies de la neuroeducació, a les teves classes.\nÉs per això que t’oferim diverses formacions, lligades als nostres projectes innovadors. Aquestes formacions s’adrecen als usuaris actuals dels nostres projectes i als que hi estan interessats per utilitzar-los en el proper curs.\nSegons que siguis docent de Primària o de Secundària, a continuació pots consultar els seminaris que hem organitzat:\nFormació Docents: Educació Primària\nEn relació amb la col·lecció Pal de paller, materials per treballar per projectes el Coneixement del medi de forma interdisciplinària, hem organitzat els següents seminaris perquè puguis conèixer el projecte i les metodologies que hi hem aplicat.\nDocents d’Educació Primària\nA Didacta+ creiem que és important treballar de forma interdisciplinària a Primària. És per això que en aquesta sessió t’expliquem per a què és important, com pot millorar els resultats del teu alumnat i, a més, et presentem 6 dels 24 projectes de la col·lecció Pal de paller.\nEn aquest webinari descobriràs quines tècniques de treball cooperatiu i quines rutines i destreses de pensament fem servir en els projectes Pal de paller per a l’Educació Primària.\nA partir de la col·lecció Pal de paller fomentem el desenvolupament de les competències de l’àmbit d’educació en valors, de l’àmbit d’aprendre a aprendre i de les de l’àmbit d’autonomia i iniciativa personal i emprenedoria.\nAprèn sobre com treballem les diferents competències de l’àmbit digital en els projectes Pal de paller, alhora que participaràs en un taller en línia en què farem servir diferents eines digitals (Kahoot, codis QR, lapbooks,…).\nFormació Docents: Educació Secundària\nArran dels nostres projectes innovadors Punt volat (Llengua catalana i literatura) i Asterisco (Llengua castellana i literatura), hem organitzat un seguit de formacions per acompanyar-te des del minut 0 en el canvi educatiu.\nHem organitzat 4 tipus de seminaris, que correspondran al nivell de formació en innovació educativa:\nÉs la primera fase dels seminaris, la fase inicial. Una introducció general adreçada al professorat de Llengua catalana i literatura de l’ESO sobre el projecte Punt volat i els seus materials.\nSessions formatives mitjançant les quals treballarem diferents metodologies que hem aplicat ja al projecte Punt volat i els seus materials.\nSeminaris adreçats exclusivament a aquells docents que utilitzen el projecte Punt volat. Presentació de noves prestacions, materials i altres novetats referents al projecte.\nSeminaris adreçats exclusivament a aquells docents que utilitzen el projecte Punt volat. En aquest cas, compartirem opinions, valoracions i consells sobre el projecte i la seva aplicació a les aules.\nPresentació del projecte Punt volat i els seus materials\nDocents de Llengua catalana i literatura ESO\nEt presentem el projecte Punt volat: un seguit de materials molt innovadors que et facilitaran la teva tasca docent i motivaran el teu alumnat tot convertint-lo en el centre del seu propi aprenentatge.\nCristina Pol i Elena Urbaneja, com a representants del grup d’autors del projecte, presenten els eixos de treball del projecte, els materials que han elaborat per a l’alumnat i per als docents, i molts altres aspectes del projecte.\nCom treballar el currículum de Llengua catalana i literatura de l’ESO amb el projecte Punt volat\nWebinari dins de la tipologia de formacions: Ens situem. A partir dels materials que oferim per treballar el projecte Punt volat, estudiem com treballar el currículum de Llengua catalana i literatura de l’ESO.\nRutines i destreses de pensament\nWebinari dins de la tipologia de formacions: Ens situem. Parlem sobre què són les rutines i destreses de pensament i què et poden aportar a les teves classes. A més, treballarem de forma pràctica algunes rutines.\nNoves prestacions del projecte Punt volat\nDocents usuaris del projecte Punt volat\nAquesta sessió va adreçada a aquells docents de Llengua catalana i literatura que fan servir a les seves classes el projecte Punt volat. Informarem dels materials del projecte i les noves prestacions que t’oferim.\nWebinari dins de la tipologia de formacions: Ens situem. En aquesta nova sessió formativa, parlarem sobre els Paisatges d’aprenentatge i exposarem la manera com els hem aplicat en els nostres materials.\nWebinari dins de la tipologia de formacions: Ens situem. En aquesta nova sessió formativa, parlarem sobre la Gamificació, sobre com et pot ajudar en les teves classes de català i de quina forma treballar aquesta metodologia amb Punt volat.\nWebinari dins de la tipologia de formacions: Ens situem. Ara que ja s’apropa el final del curs, la nova sessió formativa tractarà sobre l’Avaluació. T’expliquem com avaluar amb el projecte Punt volat!\nEt presentem els 4 tipus de seminaris, en què cada un coincideix amb un nivell de formació en innovació educativa:\nÉs la fase inicial dels seminaris formatius. Es tracta d’una introducció per als docents de Llengua castellana i literatura de l’ESO sobre els materials del projecte Asterisco.\nEn aquesta etapa formativa, hi trobarem breus informacions mitjançant les quals et presentarem les metodologies que hem aplicat al projecte Asterisco i als seus materials.\nSessions que s’adrecen exclusivament als docents que estan treballant el projecte Asterisco a les seves classes. Presentarem noves prestacions del projecte, nous materials…\nAquesta tipologia de formacions també va adreçada de forma exclusiva als docents que utilitzen el projecte Asterisco. En aquest cas, compartirem opinions, valoracions i consells sobre el projecte, els materials i la seva aplicació a l’aula.\nPresentación del proyecto Asterisco y sus materiales\nDocents de Llengua castellana i literatura ESO\nEn aquesta sessió et presentem el projecte Asterisco: un seguit de materials molt innovadors que et facilitaran la teva tasca docent i motivaran el teu alumnat tot convertint-lo en el centre del seu propi aprenentatge.\nCómo trabajar el currículum de Lengua castellana y literatura de la ESO con el proyecto Asterisco\nWebinari dins de la tipologia de formacions: Nos situamos. A partir dels materials que oferim per treballar el projecte Asterisco, estudiem com treballar el currículum de Llengua castellana i literatura de l’ESO.\nNuevas prestaciones del proyecto Asterisco\nDocents usuaris del projecte Asterisco\nAquesta sessió va adreçada a aquells docents de Llengua castellana i literatura que fan servir a les seves classes el projecte Asterisco. Informarem dels materials del projecte i les noves prestacions que t’oferim.\nWebinari dins de la tipologia de formacions: Nos situamos. En aquesta nova sessió formativa, parlarem sobre els Paisatges d’aprenentatge i exposarem la manera com els hem aplicat en els nostres materials.\nWebinari dins de la tipologia de formacions: Nos situamos. En aquesta nova sessió formativa, parlarem sobre la Gamificació, sobre com et pot ajudar en les teves classes i de quina forma treballar aquesta metodologia amb Asterisco.\nWebinari dins de la tipologia de formacions: Nos situamos. Ara que ja s’apropa el final del curs, la nova sessió formativa tractarà sobre l’Avaluació. T’expliquem com avaluar amb el projecte Asterisco!\nContacta'ns per rebre més informació o demanar-nos una cita.


L'alcaldessa destaca la «gran labor dels serveis d'orientació i intermediació» en aconseguir 157 contractacions indirectes, el 56% dones\nGeneral 18 de julio de 2021 Redacció\nL'alcaldessa de Castelló, Amparo Marco, ha destacat la «ferma aposta per les polítiques d'ocupació que es vénen impulsant a l'Ajuntament des del canvi de govern fa sis anys i que enguany comptaran amb un pressupost de 6,2 milions d'euros, un 501% més que en 2015. Unes polítiques que s'han consolidat i que estan demostrant ser efectives per a la generació de llocs de treball», ha apuntat.\nAixí, Marco ha recordat el procés iniciat en 2015 per a elaborar i dissenyar un pla estratègic municipal d'ocupació encaminada a obtindre una radiografia sociolaboral que permetera desenvolupar i optimitzar les noves polítiques i l'important impuls donat al Pacte Local per l'Ocupació. «Des de llavors, el diàleg amb els representants del teixit socioeconòmic local i amb les associacions sindicals ha sigut constant per a enfocar i fer més efectives les nostres polítiques d'ocupació», ha recalcat.\nDe les 328 ocupacions creats en els primers sis mesos de l'any, el 56% són dones, tant en les ocupacions directes creades com en els indirectes. En aquest sentit, la regidora d'Ocupació, Patricia Puerta, ha destacat que una de les prioritats del govern municipal és atallar el nivell d'atur femení. «Les últimes dades recollides per l'ADL reflecteixen que l'atur entre les dones continua sent més elevat que el dels homes, en concret, les dones representen el 62% de les persones parades i el 64% de l'atur de llarga duració, és per això que en les nostres polítiques introduïm criteris que, per exemple, contribuïsquen a la feminització de llocs de treball tradicionalment masculinitzats», ha destacat.\nAmparo Marco Castelló contractacio dones Homes ocupació Persones treball


Jaestic Digital Solutions - Màrqueting Digital | marketing digital Archivos - Jaestic Digital Solutions - Màrqueting Digital\nBy JaesticFormació Jaestic marketing digital Neuromàrqueting Trucs i Consultoria\n20 LLIBRES GRATUÏTS EN CASTELLÀ SOBRE EL NEUROMÀRQUETING I LES NEUROVENTES Hem seleccionat els llibres de neuromàrqueting que creiem que són més interessants i dels quals traurem un aprenentatge de qualitat, tant vosaltres com nosaltres. Gaudeix de la lectura i pots compartir-lo amb qui vulguis … Únicament descàrrega i a gaudir-!!! Neuromarketing y…\nBy JaesticJaestic marketing digital Trucs i Consultoria\nLes empreses han de saber adaptar-se als temps que estem vivint, especialment en una crisi sanitària pel mig, degut al COVID-19. La recomanació que dóna l’agència HotWire és que les empreses han de mostrar-se, davant el COVID-19 , compromeses, transparents i transmetre confiança als consumidors. Segons un estudi de HotWire, el 80% dels consumidors espanyols tenen en compte…\nEL LEAD NURTURING Com ja hem comentat diverses vegades en el sector marquetero tot canvia, s’actualitza i es descobreix molt ràpid, per això avui us portem el lead nurturing. El Lead Nurturing és el procés pel qual es va nodrint a l’usuari de contingut del seu interès. Donant suport a l’usuari en el seu camí…


Tomben la impugnació de Moreno a l'elecció de Cornella i Bailen com a magistrades - Poble Andorrà\nTomben la impugnació de Moreno a l’elecció de Cornella i Bailen com a magistrades\nLa sentència és dura i indica que l'exbatlle pretén substituir la valoració del tribunal que va fer el concurs per la que hauria fet ella que va perdre\nEl Tribunal Constitucional ha rebutjat el recurs presentat per l’exbatlle Maria Àngels Moreno contra el resultat del concurs per a dues places de magistrat on van guanyar Carolina Bailen i Alexandra Cornella, mentre que ella va quedar fora. Moreno fa un atac general en el recurs d’empara al TC. Al·lega no només manca d’imparcialitat en la composició del Consell Superior de la Justícia (organisme que va avaluar les proves), sinó també en els magistrats del Ple del Tribunal Superior de Justícia que van dictar les sentències prèvies contràries a les seves peticions i on avalaven el concurs. Bàsicament estava acusant bona del sistema judicial andorrà de ser parcials en contra seva. El tribunal és molt dur amb el recurs de Moreno i li recorda que “la recurrent pretén substituir la seva pròpia valoració per la del Tribunal predeterminat per la llei, quan aquest ha justificat i explicitat l’aparell argumentari que dona suport a la seva decisió, de manera raonable, lògica i a bastament argumentada”.\nEl Constitucional explica que “no s’observa cap manca de neutralitat en la designació dels membres del Consell Superior de la Justícia, però en tot cas, si la recurrent considerava que algun o tots ells es trobaven incursos en una situació que pogués posar en dubte la seva imparcialitat, ja fos subjectiva o objectiva, els podia haver recusat, cosa que no va fer. Una altra qüestió és la de la vinculació que imputa als magistrats que han de resoldre el seu recurs contra els acords del Consell Superior de la Justícia, ja que d’aquest Consell depenen la seva remuneració, renovació i promoció professional. En aquest sentit, una vegada nomenats els batlles i els magistrats, després de la reforma de la Llei qualificada de la Justícia l’any 2014, la renovació del càrrec ha deixat de ser discrecional, atès que si no existeix una sanció disciplinària, aquesta s’ha de produir a l’igual que les retribucions o els sistemes de promoció de grau dels magistrats es troben regulats i taxats en aquesta mateixa Llei, la qual determina la taula de retribucions en funció del càrrec, de l’adscripció i de l’antiguitat, alhora que la promoció de grau requereix el transcurs de sis anys i la superació de la formació obligatòria continuada. Per això, l’article 91.2 de la Constitució garanteix la inamovibilitat i la independència dels batlles o dels magistrats mentre dura el seu càrrec, sense perjudici de les sancions disciplinàries, les quals estan sotmeses a un procediment amb audiència i conforme al principi de legalitat”.\nMoreno denunciava aspectes del concurs com que Carolina Bailén Vila va guanyar la plaça amb un 10/10 en l’entrevista i ella va obtenir un 3/10, sense que es doni cap explicació d’aquesta nota màxima ni de la puntuació que se li va atorgar a ella. Moreno assenyala que no existeix cap document que reflecteixi els criteris de valoració emprats pel Consell Superior de la Justícia i que no ha indicat les respostes incorrectes o els fets objectius que motiven la seva mala puntuació, ni se li va efectuar cap pregunta sobre dret andorrà. El TC considera que les valoracions de les diferents parts del concurs es van fer amb els criteris estàndards establerts per aquests tipus de prova i que si tenia discrepàncies respecte a les bases les havia d’haver presentat abans de participar en el concurs i no un cop que ha perdut.\nMoreno també denunciava dues disfuncions que evidencien la manca de motivació o la motivació inadequada, com seria la valoració de l’informe de la inspecció dels anys 2016 i 2019, així com la divergència en el còmput d’algunes formacions que van donar a Bailen i Cornella, ja que aquestes s’haurien tingut en compte per a les altres candidates i no per a ella. Segons el Constitucional “tampoc, des d’aquesta òptica, existeix cap vulneració del dret a la jurisdicció, en el seu vessant de la motivació, perquè en relació amb el primer punt, el Ple reté una dada present en l’informe, com és l’increment de procediments en curs que deterioren l’oficina de la recurrent, i en relació amb el segon punt relatiu a la formació acadèmica, té present aquella efectivament cursada, com així ho explicita tant respecte de la Sra. Carolina Bailén Vila (crèdits lectius i estudis de perit i expert universitari en antropologia i arqueologia forense) com de la Sra. Alexandra Cornella Solà (apunts de dret penal), que, per la seva puntuació (0,1) no influeixen de cap manera en el resultat final, sense que s’hagi d’obrir un nou termini per aportar apunts en benefici de la recurrent”.\nS'indemnitzarà un home amb els comptes bloquejats 15 anys en espera de judici


Monument en honor a l’excel·lentíssim artista xativí, establert a Nàpols, José de Ribera anomenat el Spagnoletto. Una iniciativa particular d’Aurelio Querol que en aproximar-se a la data del tercer centenari del naixement del gran pintor (1888), va convocar als artistes valencians el 24 de gener de 1886 a l’Ateneu per reunir fons amb què realitzar el merescut monument. Reunides i exposades unes setanta peces, pintura i escultura, la seva venda va proporcionar recursos amb què emprendre l’obra.\nEl monument va ser encarregat per a realitzar a Mariano Benlliure, que només tenia 23 anys, no va voler percebre res per modelar, exigint només que es fongués el bronze a Roma i sota la seua personal vigilància. Ribera, representat en actitud natural s’alça cap enrere amb la paleta en una mà i el pinzell en l’altra, tampoc li falta la capa, ni a la cintura, l’espasa cavalleresca.\nEl pedestal, de marbre de Carrara, amb planta d’octògon de costats alternativament desiguals, té, en els costats amples, els escuts de València, Xàtiva i la Reial Acadèmia de Sant Carles amparadora amb l’Ajuntament de l’homenatge. Enfront de la figura, hi ha una cartel·la amb una corona de llorer que envolta la descripció: “A Ribera”.\nLa inauguració va ser el 12 de gener de 1888, prèvia la formació i arribada d'un brillant seguici, de l'Ajuntament, sota maces, amb els clarins i timbals, i els gremis amb les seues banderes, escolars, personalitats i les autoritats, que després d'una escala al Museu -al Carme- davant les obres, no moltes, allà existents del gran pintor, va arribar a la plaça del Temple, enfront del Govern Civil, on es trobava l'estàtua, descoberta en el seu moment per l'Alcalde de València. Aquest monument va ser traslladat en 1905, als jardins existents a la plaça de Sant Francesc on va romandre fins a la data en què va tornar a la rodalia del seu primer emplaçament, la triangular plaça del poeta Llorente, a l'altre costat de l'edifici del temple i al costat del llit del Túria. Escultòricament és una de les més inspiradores obres de Benlliure, dins del seu estil impressionista i fins i tot repentista, instantista, captador de la cosa viva, la cosa fugaç i la cosa pintoresca.\nPlaça del Poeta Llorente, 4


Link de la ponència en format prezi: Els mini ordinadors: Raspberry Pi o Android MK802+\nEn aquest prezi trobareu links y vídeos de projectes interessants i originals per fer amb la Raspberry Pi i amb Android MK802+. També trobareu informació de com muntar un robot amb la Raspberry Pi programat amb Scratch GPIO.\nEl robot es governa per wifi accedint remotament a l'escriptori de la Raspberry, amb el programa VNC. Aleshores només cal executar el ScratchGPIO i obrir un dels dos programes que s'adjunten. El primer controla el robot amb les tecles marcades amb fletxes i la barra d'espai per aturar.\nEnllaç de descàrrega: control amb tecles.\nEl segon permet controlar el robot amb el ratolí fent clic damunt de les animacions que indiquen les diferents direccions. El punt atura el robot.\nEnllaç de descàrrega: control amb ratolí.\nTambé permet el control de LEDS, motors pas a pas i 4 servomotors.\nTambé se li poden afegir finals de cursa, sensors digitals, sensors d'ultrasons... només heu de tenir en compte que les entrades s'han d'alimentar a 3,3V MOLT IMPORTANT, ja que sinó respecteu aquest voltatge destruireu el pin d'entrada de la Raspberry.\nPer comprovar una entrada, cal anar al bloc de detecció i fer clic a"slider" en la part inferior. Aleshores es poden veure els pins:\n22,7,3,5,24,26,19,21,23 , 8 y 10.\nSi es connecta un interruptor a un d'aquests pins CAL POSAR UNA RESISTÈNCIA DE 1K OHM A GND (0V)\n**Si estàs interessat en altres opcions per treballar amb Scratch visita:


Torsimanys (Dimecres, 30-XI-2005)\nA la Unió Europea el Cap de l’Oficina de Traductors, un finlandès, ha planificat rebaixar el nombre de traductors de l’espanyol. La causa principal del tema és degut a que fins ara tenien que les estadístiques els marcaven 40 milions d’hispano-parlants. Però d’ençà que els idiomes peninsulars s’han tornat oficials, durant les activitats de les institucions de Brussel·les, els castellans s’han rebaixat a 30 milions, per la qual causa han de tenir menys traductors.\nAquest fet ha comportat una autèntica enrabiada per part de la premsa de Madrid, mostrant el seu “aldeanismo” tradicional. Ells no poden suportar que el seu idioma sigui castigat d’aquesta manera, quan diuen que son 400 els milions del que el parlen al món. Mai no s’han computat a Amèrica els que el tenen com a primera, o segona llegua, perquè podria passar igual que ha passat ara a la península en computar-ho Europa.\nDe la meva estada a Madrid en vaig treure la conclusió que el que els molestava més era les reivindicacions a favor de la llengua catalana, atès que això suposava segons ells anar en contra del castellà. Per ells el castellà és sagrat. I la prova la tenim que no admeten de cap de les maneres que els productes catalans vagin etiquetats en català, atès que els repugna d’una forma visceral. El seu universalisme és eliminar l’idioma dels altres. La globalització l’entenen només en contra de la llengua catalana.\nSegons sembla avui a la tarda un corresponsal ha dit que allò que havia planificat el Cap dels Traductors, no es portaria a la pràctica fins als nous pressupostos. Menys mal això els tindrà més calmats. O sinó pels del PP seria una altra motiu de crispació. L’ABC ja ha dit que Montilla havia defensat el castellà a la Comissió dels Ministres d’Indústria parlant en català. Efectivament Montilla ha estat el primer Ministre que ha fet ús de l’stato quo jurídic que té el català d’ençà de novembre, fent-lo servir en la meitat del seu discurs. La ironia és dir Montilla defensa el castellà parlant en català. Segons sembla són dues coses antitètiques. Mai els Catalans podrem ser considerats membres de l’estat. L’estat és seu i nosaltres només en som subordinats.


TROUSSEJANT: COVA de les GRALLES\nAvui dimarts, amb una fresca considerable (14 graus este matí, i vent de 40 a 50 sostingut) me poso a fer l'entrada de la excursió de diumenge, amb els Excursionistes d'Alforja i amb arribada i sortida des de Capafonts.\nLo Pep ens va programar una excursió especial per estos dies de calor. Aubacs pel dematí i aigüeta a la tarda, tot un encert. La ruta va ser prou curta com per poder disfrutar de tots els llocs per on passàrem, i a més després de dinar, les nuvolades ens van acompanyar. I per postres a l'arribada ens tenien preparat el refrigeri. Me nego a muntar qualsevol altra excursió, només puc quedar malament.\nComençàrem pujant per Les Hortes a buscar el lloc d'esmorzar, la Cova de les Gralles. Només dir que vai pujar pel barranc, i que s'hi pasa bé, al principi algun boix sobrer i més envant un pi caigut. Que val la pena també de pujada (sempre ho havia fet de baixada), i que té un parell de raconades ben maques. Algun pas de segon inferior si no vols entrar al bosc.\nEsmorzats, pujada al Pont de Goi, la Font Nova, el Colomer, i aquí decantar per l'aubaga dels Motllats. Este camí no l'havia fet mai, i me va decepcionar un poc. El feia més frescal. I n'hi ha de rotllos frescals, però no masses. Hi dominen els boscos apretats d'alzines i botges i quan no pedregals erms amb cadàvers de boixos.\nBaixant cap al Brugent\nA la Font del Rei (seca) avall per camí poc definit damunt del rocam fins entar al bosc on més dreturer el camí baixa a una pista. I encabat al Coll de la Fueta, per on passa el camí vell d'Alcover a Capafonts. Sóc del parer que era de carro.\nCamí d'Alcover a Capafonts\nHi transitem poc per este camí ja que de seguida baixem al Brugent pel Grau dels Tres Esgraons, un camí que tampoc havia fet i que me va sorpendre molt gratament. Ben definit i prou frescal.\nArribats al Brugent ja tot disfrute, ja ho sabeu els que hi heu transitat. Bany, teca, bany, passeig pel riu, bany....\nPublicat per JERKOUT a 13:43:00\nEtiquetes de comentaris: Cova de les Gralles, excursionistes d'Alforja, Font del Rei, Masos de La Cadeneta, Muntanyes de Prades, Riu Brugent\n22 d’agost de 2013 a les 20:02


Saint-Vincent-de-Reins - Viquipèdia, l'enciclopèdia lliure\nSaint-Vincent-de-Reins és un municipi francès, situat al departament del Roine i a la regió d'Alvèrnia-Roine-Alps. L'any 2007 tenia 679 habitants.\n46° 04′ 28″ N, 4° 23′ 15″ E / 46.0744°N,4.3875°E / 46.0744; 4.3875\nEl 2007 la població de fet de Saint-Vincent-de-Reins era de 679 persones. Hi havia 292 famílies de les quals 100 eren unipersonals (36 homes vivint sols i 64 dones vivint soles), 88 parelles sense fills, 92 parelles amb fills i 12 famílies monoparentals amb fills.\nEl 2007 hi havia 449 habitatges, 303 eren l'habitatge principal de la família, 105 eren segones residències i 41 estaven desocupats. 419 eren cases i 30 eren apartaments. Dels 303 habitatges principals, 230 estaven ocupats pels seus propietaris, 53 estaven llogats i ocupats pels llogaters i 20 estaven cedits a títol gratuït; 21 tenien dues cambres, 65 en tenien tres, 85 en tenien quatre i 132 en tenien cinc o més. 229 habitatges disposaven pel capbaix d'una plaça de pàrquing. A 139 habitatges hi havia un automòbil i a 126 n'hi havia dos o més.\nPiràmide de població de Saint-Vincent-de-Reins el 2009.\nEl 2007 la població en edat de treballar era de 410 persones, 306 eren actives i 104 eren inactives. De les 306 persones actives 289 estaven ocupades (164 homes i 125 dones) i 17 estaven aturades (8 homes i 9 dones). De les 104 persones inactives 54 estaven jubilades, 25 estaven estudiant i 25 estaven classificades com a "altres inactius".\nEl 2009 a Saint-Vincent-de-Reins hi havia 298 unitats fiscals que integraven 691,5 persones, la mediana anual d'ingressos fiscals per persona era de 16.082€.\nDels 36 establiments que hi havia el 2007, 1 era d'una empresa alimentària, 4 d'empreses de fabricació d'altres productes industrials, 5 d'empreses de construcció, 7 d'empreses de comerç i reparació d'automòbils, 6 d'empreses d'hostatgeria i restauració, 2 d'empreses financeres, 1 d'una empresa immobiliària, 6 d'empreses de serveis, 2 d'entitats de l'administració pública i 2 d'empreses classificades com a "altres activitats de serveis".\nDels 9 establiments de servei als particulars que hi havia el 2009, 1 era una oficina bancària, 2 fusteries, 1 electricista, 2 perruqueries i 3 restaurants.\nL'any 2000 a Saint-Vincent-de-Reins hi havia 22 explotacions agrícoles.\nA Wikimedia Commons hi ha contingut multimèdia relatiu a: Saint-Vincent-de-Reins\nRésumé statistique Fitxa resum de dades estadístiques de Saint-Vincent-de-Reins a l'INSEE.\nÉvolution et structure de la population Fitxa amb el detall de dades de Saint-Vincent-de-Reins a l'INSEE\nObtingut de «https://ca.wikipedia.org/w/index.php?title=Saint-Vincent-de-Reins&oldid=25247750»\nDarrera modificació: 17 oct 2020 a les 15:55\nLa pàgina va ser modificada per darrera vegada el 17 oct 2020 a les 15:55.


2.02 / SERVEIS / 2 SERVEIS\nSERVEI DE DOCUMENTACIÓ I PRÈSTEC D'EDUCACIÓ\nTé com a objectiu general posar a l’abast del professorat, els especialistes, els centres educatius i les associacions o les entitats de qualsavol tipus sense ànim de lucre, interessats en temes educatius, un conjunt de recursos i instruments didàctics per donar suport a la seva tasca.\nEl Servei està especialitzat en material per utilitzar l’entorn com a objecte d’estudi principalment la ciutat. Aquest material és un mitjà didàctic de suport molt útil per a molts dels programes i activitats inclosos en el Programa de Palma Educa.\n• Llibres (temes educatius i relacionats amb la nostra ciutat)\n• Hemeroteca (temes educatius)\n- Per cercar al catàleg pitjau aquí: CABIB Catàleg Bibliogràfic de les Illes Balears\nServei de Documentació i Prèstec\nPlaça Nova de la Ferreria, 2 baixos - 07002 Palma.\nTel. 971 449 447-8 Fax: 971 449 429\nAltres Biblioteques Municipals\nMés informació de les altres Biblioteques Municipals a bibliopalma.palmademallorca.es\nUsuaris als quals va destinat el servei:\n• Professorat de qualsevol nivell o modalitat d’ensenyament\n• Estudiosos i especialistes (nivell universitari)\n• Associacions o entitats de qualsevol tipus sense ànim de lucre\n• Públic en general (només consultes)\n- Condicions generals de prèstec:\n• És imprescindible que es reservi el material telefònicament, per correu electrònic o per fax amb una antelació mínima de tres dies, per tal de poder preparar-ne la comanda i/o confirmar-ne la disponibilitat.\n• El préstec és totalment gratuït: per tant, no cal fer cap dipòsit previ.\n• Els usuaris es faran càrrec dels desperfectes que sofreixi el material.\n• Es pot consultar el material abans de contractar el préstec. Es comprovarà, amb l’encarregat del Servei, el bon funcionament dels aparells i el bon estat del material.\n- Temps de prèstec:\n• Llibres infantils i juvenils: dos mesos\n• La resta del material: quinze dies (prorrogables)\nNo es pot copiar o repicar el material prestat sense l'autoratització expressa del propietari del copyright. Malgrat que el material es revisat periòdicament, us demanam que ens comuniqueu qualsevol tipus de deficiència o anomalia tècnica per tal de solucionar-la.


La quota de gual a Sant Fruitós de Bages serà gratuïta durant el 2018 i el 2019 – Montpeita\nLa quota de gual a Sant Fruitós de Bages serà gratuïta durant el 2018 i el 2019\nRedacció 29 gener, 2018\nL’Ajuntament de Sant Fruitós de Bages ha modificat aquest 2018 l’ordenança fiscal que regula els guals per tal d’impulsar que els veïns regularitzin la situació d’entrada i sortida dels seus garatges a fi d’adaptar-se a la normativa vigent.\nLa campanya municipal implica que tots els veïns que sol·licitin un gual no hauran d’abonar la quota tributària a l’Ajuntament durant els exercicis del 2018 i 2019 i hauran d’abonar únicament 21€ per tal d’obtenir la llicència, que implica el lliurament de la placa corresponent.\nEn el marc de la campanya, l’Ajuntament es farà càrrec de les obres que siguin necessàries en el cas que calgui modificar la vorera i per tant no caldrà sol·licitar cap tipus de llicència d’obres ja que els treballs els realitzarà directament l’Ajuntament.\nRecordem que no disposar de gual pot implicar sancions d’entre 100 i 300 euros segons l’Ordenança Municipal.\nQuè tal el confinament ?\nRedacció - 27 gener, 2021\nENTREVISTA A: Jaume Ripoll, cofundador i director editorial de Filmin.\nHistòries que fan mal (3)\nFoto record. Festa Major d’Hivern 2001


La ràdio | EFMR.cat\nInici La ràdio\nAquest entramat comunicatiu és el resultat d’un treball intens i il·lusionador d’un equip format per persones d’àmbits molt diferents, de totes les edats encara que amb un fort component juvenil. Des del novembre de 2016 aquest equip està agrupa a l’Espluga Audiovisual, l’Associació Cultural Espluguina per la Comunicació Local. L’Espluga FM Ràdio serveix d’escola per multitud de persones que volen aprendre a comunicar-se i viure l’experiència de la ràdio. Un equip altruïsta però seriós, il·lusionat i motivador, resultat d’anys de projectes que han fet realitat un mitjà de comunicació del segle XXI pensat per un poble del segle XXI.\nEl 23 de juny de 1984 naixia l’emissora local de l’Espluga de Francolí, fruit de l’esforç d’un grup d’uns 40 joves espluguins i coincidint amb la primera revetlla de Sant Joan celebrada a nivell local.\n“Un grup de joves que representen nombrosos grups de veïns de l’Espluga i amb moltes ganes de treballar, voldrien aconseguir que les activitats que ja porten actualment, tinguessin un\nmajor ressò popular, i fomentar noves activitats, que hi ha prou feina per fer i vincular-hi gent que en aquests moments no fa res. Diuen que han de marcar una fita, per assolir de forma\nimmediata la instal·lació d’una emissora local de ràdio de caire municipal, és a dir dotada per l’Ajuntament amb càrrec als seus pressupostos i aportacions de la gent que hi col·labori".\nEn principi, podria servir de local per l’emissora l’escola pública Martí Poch. Si hi ha problemes el lloc podria ser transitori en espera que es disposi d’un lloc adequat de l’Ajuntament\nen el carrer Parres. També es preveu l’aprovació en un ple extraordinari de l’Ajuntament amb càrrec als seus pressupostos, dedicant-ne un a la ràdio local. Avui dia ja compten amb un grup\nde joves promotors de prop d’una vintena, molt ben disposats a emprendre la tasca i amb desitjos que sigui el més aviat possible. Tenen obertes les portes a tothom que hi vulgui\ncol·laborar, segur que hi trobaran tot l’entusiasme que fa falta per enaltir el bon nom de l’Espluga”.\n“El Francolí”; abril 1984, pàg. 17\nDes dels seus orígens l’Espluga FM Ràdio sempre ha establert els criteris d’informació, esbarjo i creativitat a través del sistema de participació dels oients. Ha intentat complir els continguts culturals i educatius bàsics, amb informació objectiva, participació de les entitats. Primer es va situar en un edifici del Carrer del Castell, cedit per la Família Boqué-Briansó, i després, el 1989, l’ajuntament li atorgava el nou local al Carrer Major, a l’edifici de Cal Vericat. L’any 2000 però, pel mal estat d’aquest, es van tallar les emissions fins l’octubre del 2001, quan es van estrenar els nous estudis de l’Antic Hospital, ampliats l’any 2004 i renovats totalment durant els anys 2014-2017, coincidint amb una etapa de tancament per discrepàncies entre l’equip i l’Ajuntament pel model de regulació dels col·laboradors. L’Espluga FM Ràdio ha esdevingut amb els anys un mitjà de comunicació local plenament consolidat, amb un constant equip de col·laboradors que treballa cada dia per tirar-la endavant. Així es creava un nou òrgan d’expressió local, que havia de servir, hi així ha estat, per canalitzar el lleure de tots els habitants, i informar dels esdeveniments de la vila i comarca. En un principi va emetre al 102.6 de la Freqüència Modulada, fins el 1988, quan s’atorgà la nova i definitiva freqüència, el 107.4 Mhz. Fou associada a l’EMUC (Emissores Municipals de Catalunya), i després a la Federació de Ràdio Locals de Catalunya. Actualment forma part de la Xarxa de Comunicació Local.\nA més, l’Espluga FM Ràdio és una de les poques ràdios en les quals la major part dels seus locutors parlen dialecte de transició oriental-occidental, una peculiaritat que la fa única.


Notícia UNESCO: Article 6 | Amics UNESCO Barcelona\nNotícia UNESCO: Article 6\nUna plataforma premiada per la UNESCO ofereix educació, integració i esperança als refugiats\nUna plataforma desenvolupada per ampliar l’accés a l’educació superior dels refugiats com a primer pas cap a la integració és una de les dues guanyadores del Premi “Rey Hamad” de la UNESCO 2016 sobre l’ús de les TIC en l’educació.\nFundada el 2015 a Alemanya, Kiron Open Higher Education és una innovadora plataforma educativa d’aprenentatge mixt que ofereix un accés gratuït, ràpid i fàcil a l’educació superior als refugiats de tot el món sense importar el seu status d’asil.\nEstà dissenyada per aprofitar el potencial dels cursos massius oberts en línia (MOOC, per les seves sigles en anglès) a través d’una plataforma en línia única que garanteix un accés equitatiu a una educació de qualitat. Els smartphones u altres dispositius portàtils permeten els estudiants accedir els cursos des de qualsevol país i qualsevol lloc, incloent-hi refugis i campaments.\nAquells que es troben atrapats en un procés prolongat de validació de sol·licituds no han d’esperar fins a estar matriculats en una universitat, sinó que poden començar els seus estudis immediatament i gratuïtament amb Kiron. Els cursos en línia en anglès que s’ofereixen comprenen quatre matèries –Negocis i Economia; Enginyeria; Ciències dels Ordinadors i Ciències Socials– i aquells que els cursin poden obtenir un títol universitari acreditat.\n“Kiron es considera a si mateixa com una constructora de ponts entre els refugiats i les universitats associades”, va dir Oliver Klawitter, Responsable d’Assumptes Europeus. “El nostre objectiu és per damunt de tot animar els nostres estudiants perquè s’integrin socialment i econòmicament en la societat, a fi de recuperar el control del seu futur”.\nA més d’estudiar, els estudiants poden participar en cursos d’idiomes en línia i no en línia per millorar el seu anglès o l’idioma del país que els rebin.\nEn els Centres d’Estudi tenen accés a ordinadors, Internet i un ambient de feina tranquil·la, així com a un programa d’amics i tutors i a un servei d’assessorament en línia.\nWorkeer, una plataforma de treballs que connecta a més de 3.000 usuaris enregistrats amb més de 2.200 treballadors, ha creat, fins ara, pràctiques i llocs de treball per a uns 50 estudiants.\nUn refugiat és l’estudiant amb els millors resultats\nAhmad és una de les històries amb èxit de Kiron. Obligat a abandonar Síria i anar a Estambul, va fer diverses tasques abans de trobar Kiron. Poc temps després es va convertir en el seu estudiant amb millor rendiment, després de completar 23 cursos de ciències polítiques en sis mesos. Amb la recomanació de Kiron, va rebre una beca completa de la Universitat Bard a Berlín.\nSajida té 20 anys i és de Síria. Acabava de començar els seus estudis universitaris quan la seva família va haver d’abandonar Damasc i anar cap a Turquia, on va treballar en una fàbrica de roba, un restaurant sirià i una biblioteca, abans d’arribar a Berlín i matricular-se a Kiron per estudiar enginyeria mecànica.\n“Volia ser enginyera des de petita i sé que ho seré algú dia”, va dir. “Quan torni a Síria vull contribuir als esforços de reconstrucció de la postguerra i animar més dones per unir-se a Kiron”.\nEl senyor Klawitter va dir que Kiron espera reproduir els recursos en altres contextos i països, especialment on hi hagi una alta demanda en termes de refugiats, i actualment s’està enfortint la seva branca francesa. “Guanyar aquest premi significa que hem guanyat credibilitat i visibilitat a escala internacional, i no només a Alemanya; això ens permetrà ampliar el nostre treball a Europa per ajudar a integrar encara més refugiats en la societat, a augmentar l’accés als nostres cursos”.\n“Els diners del premi és una gran contribució per facilitar l’evolució de Kiron a França, la qual cosa, en darrera instància, beneficiarà als estudiants”, va dir.\nAmbdós guanyadors rebran el seu premi de la Directora General de la UNESCO, Irina Bokova, i del Ministre d’Educació del Regne de Bahrein, durant una cerimònia especial a la seu de la UNESCO a París, el dimarts 21 de febrer de 2016. Tots dos rebran un diploma i 25.000 USD.\nPremis de les TIC en la educació


Fundació Josep Pla - Josep Pla i el món digital\nInici Darreres notícies Josep Pla i el món digital\nLa Càtedra Josep Pla (UdG, FJP, Grup62) va organitzar, del 4 al 6 de juliol a la Fundació Josep Pla, el curs d'estiu "Josep Pla i el Món Digital" dirigit a professorat, estudiants i professionals del món de la cultura interessats en l'aplicació de les noves tecnologies en l'àmbit de les humanitats i les ciències socials. Programa i matrícula: Fundació Universitat de Girona.\nTweetDoc de #PlaDigital: http://www.tweetdoc.org/View/19067/Josep-Pla-i-el-M%C3%B3n-Digital-\nLlista PlaDigital a Twitter: http://twitter.com/#!/FJosepPla/pladigital\nDelicious amb etiqueta PlaDigital: http://www.delicious.com/FundacioJosepPla/PlaDigital\nDoctor en Filosofia, professor titular d'Història de les Idees estètiques de la Universitat de Girona (UdG), director del Màster en Comunicació i Crítica d’Art de la UdG, i director del Programa d'Estudis Independents del MACBA. Visiting Chair a la Universitat de Stanford (EUA).\nCol·labora en diversos mitjans de comunicació i és membre del Plenari del Consell Nacional de les Arts i de la Cultura de Catalunya.\nEixos de la ponència:\n-El "mal d'arxiu" (o "febre d'arxiu") que caracteritza la cultura contemporània recent.\n-La pulsió arxivística i documental, en el marc de la problemàtica de la memòria\ni de la transformació de la noció d'arxiu en l'era digital.\nJOAQUIM TORRA (Blanes, 1962)\nAdvocat, i editor. Ha treballat durant 20 anys a l'empresa privada, dos dels quals a Suïssa. Actualment es dedica a l'escriptura i és editor de l'editorial Acontravent, des d’on ha començat a desenvolupar una intensa activitat de recuperació de la tradició literària i periodística catalana, especialment de l'època de la Segona República Espanyola i l'exili.\nGuanyador del Premi Carles Rahola d’assaig amb “Viatge involuntari a la Catalunya impossible” (2010). Acaba de publicar “Honorables. Cartes a la pàtria perduda” (2011).\n- La força d'una generació de periodistes\n- Llegat: modernitat, cosmopolitisme, catalanisme, compromís, llengua i ironia\n- El somni real de la Catalunya impossible\nENRIC VILA (Barcelona, 1972)\nDoctor en periodisme i professor de la Facultat de Ciències de la Comunicació Blanquerna de la Universitat Ramon Llull. Ha investigat sobre alguns dels personatges més rellevants de la cultura catalana del segle XX com ara Lluís Companys, Josep Pla i Nèstor Luján.\nCol·labora en diversos mitjans de comunicació i evoca les seves reflexions i pensaments ahttp://enricvila.wordpress.com.\n-Dietari: l'ésser contra el món.\n-Blog: tradició i llibertat.\nRAMON TORRENTS (Barcelona, 1946)\nProfessor de català (docent, traductor, editor, corrector). Creador de "Josep Pla. Una tria de textos breus" (http://lletres.net/pla) i de "Joan Sales. Pensament, acció, literatura" (http://www.lletres.net/sales).\nÉs soci fundador de Xarxa de Mots i, amb Jordi Palou, impulsor i editor a internet del bloQG d’El quadern gris i del Quadern de notes vistes.\n-El quadern gris (2008-2009) i el Quadern de notes vistes (2010-2011). Dues experiències literàries a internet.\n- Antecedents, preparatius, dificultats i resultats amb el bloQG i el QNV\n- La confecció material dels dos blogs. La interacció amb els lectors\n- Recepció pública d'aquestes iniciatives\n- Experiències, interrogants, perspectives\nCatedràtic de Física Química de la UdG i Comissionat pel Programa UdG 2.0, que impulsa la presència activa de la Universitat a les xarxes socials i la implicació de la comunitat universitària.\nDedica atenció primordial a la utilització intel·ligent de les TIC en l'àmbit universitari i en la comunicació social de la ciència. Des del 2005 manté el blog Edunomia (amb una versió en anglès), un diari sobre aspectes de la Universitat (http://edunomia.net).\n-Què vol dir ser una Universitat 2.0? El projecte UdG2.0.\n-Xarxes socials i Universitat.\n-Noves maneres de fer Universitat: Geolocalització i Realitat Augmentada.\nXAVIER CARMANIU MAINADÉ (Girona, 1975)\nHistoriador especialitzat en divulgació a través dels mitjans de comunicació. Col·labora o ha col·laborat amb les principals ràdios del país: Cadena SER, RAC1, COM Ràdio, Catalunya Ràdio i Ona Fm. Ha realitzat programes documentals per Televisió de Girona i ha escrit a L’Avenç, Revista de Girona i Clío.\nHa escrit diversos llibres i és el responsable del lloc web www.eltrendelahistoria.cat especialitzat en història i món digital.\n-Evolució de la divulgació del patrimoni cultural.\n-Irrupció de l’entorn digital en el procés de divulgació.\n-Visions de futur.\nLAURA BORRÀS (Barcelona, 1970)\nLlicenciada en Filologia Catalana (1993) i doctora en Filologia Romànica (1997) per la Universitat de Barcelona.\nProfessora de Teoria de la Literatura a la Universitat de Barcelona. Els darrers 12 anys ha combinat aquesta docència amb l’e-learning i el blended learning de literatura desenvolupant el terreny de l’Open and Distance Learning (ODL). És la Directora Acadèmica del Màster en Literatura en l’era digital de la Universitat de Barcelona i el Grup 62.\n-Procés de transformació de l'anàlisi, l’estudi i l’ensenyament de la literatura amb l’eclosió del món digital.\n-Exemples concrets d’aquesta transformació.\nANNA AGUILÓ i MIQUEL (Palafrugell, 1961)\nProfessora d’ensenyament secundari de llengua i literatura catalanes. Directora de la Fundació Josep Pla des de l’any 1992 (www.fundaciojoseppla.cat) i presidenta d’Espais Escrits, Xarxa del Patrimoni Literari Català (2005) (www.espaisescrits.cat i www.mapaliterari.cat).\n-El patrimoni literari.\n-La creació d’Espais Escrits. Xarxa del Patrimoni Literari Català\n-El Mapa Literari Català, d’Espais Escrits, un projecte en construcció.\nJordi Cornudella (1962) treballa en el món editorial des del 1986. Va estar cinc anys a Quaderns Crema (1986-1991), on va aprendre unes quantes coses de les diverses branques de l’ofici. Després va treballar en el ram de l’edició institucional (COOB ’92, 1991-1993) i com a autònom en una empresa de serveis editorials (Jotatres, 1993-1995). Des del 1996 fa d’editor al Grup 62, on actualment s’encarrega de l’anomenat “projecte cultural” (poesia, clàssics catalans i universals, obres completes, etc.); a més, assessora els diversos segells del grup, tant els de l’aèra infantil i juvenil com els de l’àrea d’interès general, i fa l’editing de les obres de certs autors contemporanis (com Toni Sala, Jordi Puntí o Jaume Cabré). S’ha responsabilitzat personalment de l’edició de diversos clàssics catalans, com en el cas de l’Obra poètica en vers i en prosa de J.V. Foix (2000). Actualment s'encarrega de les edicions i reedicions de l'obra de Josep Pla a Destino i a labutxaca, i és un dels representants de Grup62 a la Càtedra Josep Pla.\n1. L'Obra Completa de Josep Pla a Destino: problemes de difusió en els últims anys.\n2. Una solució als problemes: la impressió per encàrrec.\n3. Perspectives de futur: ¿obra completa o selecta?, ¿en paper o en suport electrònic?\nFRANCESC MONTERO AULET (Figueres, 1981)\nLlicenciat en Filologia Catalana i en Filologia Hispànica per la Universitat de Girona. Actualment és tècnic de recerca de l’Institut de Llengua i Cultura Catalanes de la UdG i presta també els serveis de suport a la gestió i a la recerca de la Càtedra Josep Pla.\nHa col·laborat amb la Fundació Josep Pla, ha catalogat el fons bibliogràfic, epistolar i documental del periodista i escriptor Manuel Brunet i Solà, objecte de la tesi doctoral que està a punt de defensar.\nA més, està preparant una edició adaptada a secundària d'El carrer Estret de Josep Pla.\n-Els tallers literaris de la Fundació Josep Pla: una porta d'entrada a la literatura planiana adaptada a secundària.\n-La literatura de Josep Pla com a instrument de treball de la temàtica curricular de secundària i batxillerat.\n-Quins poden ser els textos de Pla més adequats als estudiants d'avui? Estratègies i exercicis per atreure l'interès dels estudiants.


La crida d’una mare a qui han robat al metro el mòbil amb fotos de la seva filla de 4 anys\nLa xarxa i la policia responen a un anunci on s'ofereix una recompensa de 500 euros a qui pugui trobar el telèfon, que conté 3.000 imatges i vídeos\nLes xarxes i la policia s’han bolcat amb una mare que fa uns dies va denunciar el robatori del seu mòbil al metro de Diagonal i va fer una crida per recuperar-lo, ja que hi tenia totes les fotos que li ha fet a la seva filla en els últims nou mesos. L’Eva, que prefereix no donar el seu cognom, explica al TOT Barcelona que el telèfon contenia més de 3.000 fotografies i vídeos de la seva filla de quatre anys. “Quan era més petita no tenia temps de fer-li fotos i a les vacances va ser quan vaig començar a fer-ne moltes perquè volia recuperar el temps perdut”, diu.\nTot va començar el dijous dia 7 de març –té la data gravada a la memòria– a l’estació de Diagonal de l’L5. “Anava cap a la feina i vaig pujar per la primera porta del primer vagó del metro amb el telèfon a la mà, però hi havia tanta gent que em va fer mala espina i el vaig guardar a la bossa”, relata. Uns minuts després, va baixar a Verdaguer i es va adonar que tenia la bossa oberta i el mòbil havia desaparegut. “No sé què va passar, simplement ja no hi era”. Per maximitzar les seves possiblitats, ha fet un cartell on ofereix una recompensa de 500 euros “sense fer preguntes”. Només vol recuperar el mobil\nEstamos investigando la posible pérdida o robo de este teléfono móvil. Si localizas este dispositivo ponlo en conocimiento del @112 o en una de nuestras comisarías https://t.co/sEg843q6lt\n— Mossos (@mossos) 18 de març de 2019\nNomés arribar a la feina el primer que va fer va ser posar una denúncia a través del portal dels Mossos i a la tarda va anar a una comissaria per portar tota la documentació. Encara que l’Eva va denunciar un robatori, els Mossos d’Esquadra ho estan investigant com un furt (robatori sense violència) o una pèrdua perquè ningú ha vist el lladre. La Unitat de Seguretat Ciutadana del Transport Metropolità, que és la que s’encarrega de vigilar els carteristes al metro, acostuma a revisar les càmeres de seguretat per comprovar si hi ha imatges dels fets.\n“Em sento molt culpable”, afegeix la mare. “Em costa una mica tot això d’Internet i em pensava que tenia totes les fotos desades al núvol, però fa mesos que va deixar de funcionar sense que jo me n’adonés”. Assegura que a les nits li costa dormir perquè sap que és complicat que trobar-lo. “Al fons del meu cor encara tinc esperança, però el cap em diu que és molt difícil que el recuperi”.\nWhatsApp Image 2019 03 18 at 18.11.44\nDes d’aquell dia, no ha deixat de recordar, minut a minut, tots els passos que va donar i lamenta no haver estat més curosa. “La meva filla té una edat on creix molt i molt de pressa i ara m’he quedat sense records d’aquest últim any”. Les vacances, el Nadal, els caps de setmana fora de Barcelona. “Hem fet moltes coses junts i estava guardant aquests moments per poder-li ensenyar quan sigui més gran”.\nEls fets van tenir lloc la matinada de dissabte a diumenge i de moment no hi ha detinguts


L'estació d'esquí Pas de la Casa s'amplia cap a França amb la connexió d'un nou telecadira\nPas de la Casa es convertirà aquesta temporada en una estació d'esquí transfronterera que disposarà de pistes tant a Andorra com a França. Un nou telecadira de sis places donarà accés a la vessant francesa. Aquest serà el primer dels tres remuntadors que es construiran en aquesta zona, i estaran gestionats per la societat Domaine Porte des Neiges, de la qual és accionista majoritària la societat Pas de la Casa. La posada en marxa d'aquest primer telecadira permetrà obrir dues pistes de les dotze de previstes, amb una àrea esquiable de 2,3 quilòmetres a la zona francesa que es comunicarà amb Pas de la Casa.\n23/10/2005 - 00.00 Actualitzat 23/10/2005 - 20.07\nEl nou telecadira que enllaçarà la part andorrana i la francesa se situarà a la muntanya de Pedrús, a la vessant francesa de la frontera amb Pas de la Casa i delimitat pel riu Arieja. Tindrà 1.200 metres de longitud, un desnivell de 175 metres i una capacitat per transportar 3.000 persones per hora.\nAmb l'ampliació de l'estació cap a França es podrà ampliar considerablement la zona de debutants amb l'obertura de dues noves pistes balissades i planificar una futura zona d'esquí amb el disseny de dos remuntadors més que facilitaran l'entrada d'esquiadors desplaçats des de la Cerdanya.\nEn els terrenys que hi ha al costat del punt de sortida del primer telecadira, a la zona francesa, es projecta una gran zona residencial i hotelera.\nEl president de la societat Domaine Porte des Neiges, Joan Viladomat, diu que les inversions a la zona francesa continuaran. "El nostre camí en aquest àmbit serà llarg i durador, ja que ens hi trobem molt còmodes".


Rellotges de sol des d'Alcoi: 2014\nPublicat per Dario Mira i Reig a 6:47:00 p. m. 2 comentaris:\nConjunt trifront. Alcoi l'Alcoià.\nPartint d'un tros de sèquia de reg en desús, aprofite dos cares per fer dos rellotges de sol verticals orientats, l'un meridional i l'altre oriental, la tercera cara per les característiques de la situació del rellotge, prenc la decisió de no fer el 3er rellotge occidental, i grabar els valors de la latitud longitud i l'any de construcció.\nLes eines utilitzades van ser un cisell i diverses gardines.\nInstal·lat al jardí de la masia "Els Llençols."\nEn aquesta foto enviada per Marga ens mostra els dos rellotges en funcionament.\nPublicat per Dario Mira i Reig a 12:26:00 p. m. 3 comentaris:\nEtiquetes de comentaris: Alcoi, L'Alcoià, orientat, pedra\nNou rellotge de sol en Benifallim, l'Alcoià.\nRellotge de sol en casa particular, al carrer La Font en la població de Benifallim, comarca l'Alcoià.\nEl càlcul el disseny i el gnòmon han estat per la meua part, tant el treball en la pedra com la seua col·locació ha estat a carrec del propietari.\nRellotge amb unes mesures totals de 80 cm d'ample i 120 cm d'alçada realitzat en tres pedres de 40 x 80 cm, per facilitar la seua col·locació.\nEl rellotge està encastrat en la paret.\nPer la seua orientació de 101,353º a ponent el pòl del rellotge esta fora del quadrant a 2,45 metres. Seria paral·lel a la paret si la seua orientació fora de 90º sent paral·leles també les línies horaries.\nCaracters romans de les II a les VII amb divisions cada 30 minuts.\nPer l'aparatositat del gnòmon, separat de la paret entre 35 i 38 cm vaig optar per dos punts de suport amb elements decoratius de bronze.\nPublicat per Dario Mira i Reig a 6:00:00 p. m. 3 comentaris:\nEtiquetes de comentaris: Benifallim, L'Alcoià, pedra, ponent, Vertical\nLa Torre de les Maçanes, l'Alacantí.\nLa Torre de les Maçanes comarca l'Alacantí.\nEn la plaça anomenada de l'Església podem admirar aquest singular rellotge de sol construït l'any 1882.\nA estat sotmés a una lleu restauració al meu parèixer inacabada.\nDos oms s'encarreguen de protegir-lo del sol, mentres tenen fulla, privant-lo de la seua funció.\nImatge de Sergio Agulló\nConstruït en revoque, material clàssic pels rellotges de sol d'aquella època, un marc l'envolta i el gnòmon acabat en bola són els elements decoratius.\nLa paret declina uns 15º a llevant, veient-lo amb el Google maps. Divisions per a les hores amb un traç molt fí, amb origen del pol fins a la numeració d'estil àrab, de les sis del matí a les cinc de la vesprada, l'horària de les dotze és vertical, el rellotge ens dóna l'hora solar local com la majoria dels rellotges de sol.\nPublicat per Dario Mira i Reig a 4:40:00 p. m. Cap comentari:\nEtiquetes de comentaris: Alacantí, llevant, Vertical\nLa primavera astronómica comença hui a les 16:58 hora UTC, una hora més tard ací a la península, hora oficial.\nEl Sol en el seu moviment aparent, ascendent creua l'equador, de sud a nord.\nA l'equador tindrem el Sol al zenit, quan creua el meridià de l'observador, és el mig dia solar verdader.\nAls pols el Sol estara al horitzó, donant pas als sis mesos de llum al Pol Nord i sis mesos de fosca al Pol Sud.\nA l'equinocci el disc solar ix exactament per l'est i es pon per l'oest tindrem 12 hores de sol.\nSi unim els punts de l'extrem de l'ombra produïda per un objecte en una superficie horitzontal. obtindrem una línia recta, perpendicular al meridià.\nEn els rellotges de sol, l l'ombra del gnomon transcorre per la línia equinoccial.\nPublicat per Dario Mira i Reig a 2:24:00 p. m. Cap comentari:\nEn memòria a Rafa Vitoria, rellotge de sol en Jovisa, Muro d'Alcoi.\nDes de hui en la façana de Jovisa lluïx el rellotge de sol dedicat a la memòria del nostre company "Rafa Vitoria".\nEl temps passa però les virtuts romanen, eixe és un lema utilitzat en molts rellotges de sol, en llatí "Tempus Fugit Virtus Manet", aixó ens queda de Rafa, les seues virtuts.\nEl lema del seu rellotge Semper et Omnibus, Sempre i per a Tots.\nTot l'agraïment als companys tant de l'oficina tècnica , del magatzem, com a l'empresa JOVISA SL per la part personal del Sr Vicent Vilaplana al donar-me la confiança i fer-se carréc de totes les despeses del rellotge.\nUna xapa d'acer cor-ten de 1.500 x 1.200 x 2 m.m. li dona el tipic color rogenc ataronjat en contrast amb el traçat del rellotge en acer inoxidable.\nEl rellotge declina 24º 42' a llevant.Les horaries comprenen de les 5 del matí a les 4 de la vesprada , amb divisions de diferent gruix i llarg, cada 15 minuts. La vareta del rellotge com en tost els rellotges de sol és paral·lela a l'eix de rotació terrestre i apunta un punt molt pròxim de l'Estrela Polar la mateixa que té el rellotge. L'ombra de la bola de la vareta recorre les còniques els dies del solstici, d'estiu (a ) i d'hivern (g )\nUna línea recta l'equinoccial pels dos equinoccis primavera(^ ) i tardor (d )\nTant el càlcul com el seu disseny ha estat pel meu compte .\nPublicat per Dario Mira i Reig a 8:32:00 p. m. 2 comentaris:\nEtiquetes de comentaris: acer, El Comtat, Muro d'Alcoi, Vertical\nUbicació: Muro de Alcoy, Alicante, España\nEn memòria a Rafa Vitoria, rellotge de sol en Jovi...


Josep Martí i Burch - Arquitectura Catalana .Cat\nJosep Martí i Burch\nAntiga Seu del Banco de España a Girona\nBloc d'Habitatges Auguet\nJosep Martí i Burch, Martí Sureda i Vila\nLa seu (fins al 1990) d’aquest banc es va alçar a la perifèria d’una ciutat encara murallada, però amb un dinamisme terciari que ha perviscut fins ara. En procés d’obra el 2008, la transformació desestima els espais interiors i salva una façana d’un eclecticisme vibrant, en la qual el neogòtic delinea unes esveltes pautes verticals encastellades en què va encaixant els seus propis estilemes, alternats amb els d’un neoclàssic reduït al paper de simple comparsa lingüístic.\nSupervivent de les primeres obres de la cara intramurs de la nova ronda, amb una part de muralla encara dempeus. D’adscripció modernista i amb filigrana profusa i delicada, s’assenta sobre una parcel·la esbiaixada i escassa, amb poca presència urbana. Les obertures s’emmarquen amb pilastres, motllures, corones i garlandes vegetals i la façana es dissocia graciosament entre pla i vol, el qual es corona amb un voluptuós frontó.\nEn un àmbit ara plenament urbà, però extramurs en la seva època (era un carrer d’estables i corts), aquest edifici revela una vocació periurbana, seguint un model que evoca els palauets dels indians retornats d’Amèrica. Al carrer presenta un llenguatge neoromànic, escàs a Girona, que esquematitza finestres geminades, capitells, arcs de mig punt..., sempre sobre una matriu eclèctica; al riu, envidraments i galeries de to colonial, amb un treball de rajol estimable. Els Alberch menaven una foneria.


El Girona ultima el traspàs de Portu a la Reial Societat per 10 milions - Diari de Girona\nEl Girona ultima el traspàs de Portu a la Reial Societat per 10 milions\nEl murcià s'hauria decantat per la proposta del conjunt basc, que està acabant de negociar amb el Girona els terminis del pagament\nPortu podria compartir vestidor a Anoeta el curs vinent amb Aihen Muñoz. aniol resclosa\nFins ara, els jugadors que ja han fet les maletes han estat homes que acaben la vinculació amb el Girona aquest proper 30 de juny. Ramalho, Aleix Garcia o Iraizoz ja han anunciat públicament que no continuaran a Montilivi el curs que ve a Segona A. Ara bé, la nòmina de futbolistes que abandonen el Girona aquest estiu s'allargarà i molt. De fet, podria fer-ho les properes hores amb l'adeu de Portu. El mitjapunta murcià té un acord tancat amb la Reial Societat i l'operació només està pendent que el conjunt basc i el Girona s'entenguin a l'hora de pactar les condicions de pagament. El preu és claríssim: els 10 milions d'euros de la seva nova clàusula de rescissió -la meitat dels 20 que eren a Primera- dels quals el Girona no pensa rebaixar cap cèntim. La Reial està disposada a pagar-los i vol fer-ho ben aviat per assegurar-se el jugador. El principal escull és que els bascos no volen dipositar la clàusula a la Lliga sinó que s'estimen més acordar amb el Girona que l'operació sigui un traspàs per evitar-se més despeses en forma d'impostos. Sigui com sigui, el fitxatge de Portu per la Reial Societat hauria de ser qüestió de poc temps i abans d'acabar aquesta setmana podria quedar resolt.\nPortu compta amb l'aval a Sant Sebastià tant de l'entrenador Imanol Alguacil com del director esportiu Roberto Olabe. Del murcià en valoren la seva versatilitat i, sobretot, la velocitat a l'espai. Els números de Portu amb el Girona, a més a més, són notables en aquests dos cursos a Primera Divisió. El murcià ha disputat 71 partits a la màxima categoria en els quals ha marcat 20 gols. A més a més, en la temporada de l'ascens, Portu va marcar 8 gols més. Tot plegat, juntament amb l'edat, 27 anys, fan del de Beniel un jugador molt abellible i amb un preu raonable per tal i com s'està movent el mercat. Portu ocuparà el buit que deixarà Juanmi, que serà venut al Betis per 8 milions.\nEn aquest sentit, la Reial es beneficiarà del descens del Girona perquè ara fa només un any el preu de Portu era del doble (20 milions). La temporada passada, el murcià va estar a l'aparador durant moltes setmanes i quan va arribar la darrera setmana del mercat semblava que seria traspassat al Sevilla de Pablo Machín. Fins i tot no va viatjar a Vila-real per jugar el partit de la segona jornada de Lliga perquè el traspàs havia de ser imminent. Tot i això, finalment el Girona no va acceptar els 16 milions que oferia el Sevilla i Portu es va quedar a Montilivi. Un any després se n'anirà per sis menys dels que oferia el conjunt andalús.


El CAT acaba quart del seu grup i lluitarà en la final C del Campionat de Catalunya de clubs\n25-04-2017 — lluis\nL'equip sènior del Club Atletisme Tarragona va finalitzar de nou en quarta posició en la segona jornada de la fase classificatòria del Campionat de Catalunya de clubs, disputada aquest dissabte a Amposta i excel·lentment organitzada per la UA Montsià. L'equip tarragoní va sumar un total de 18.989 punts que, sumats als punts aconseguits en la primera jornada, l'han situat en la posició 22 de la classificació conjunta, de manera que disputarà la final en el grup C.\nL'actuació dels tarragonins va ser molt regular, i ni el fort vent imperant durant tota la tarda els va impedir rendir al millor nivell. L'actuació més destacada, en quant a punts aportats a l'equip per la marca realitzada, va còrrer a càrrec de l'equip femení de 4x100, integrat per Laura Yan Solé, Mireia López, Alícia Vázquez...\nEls benjamins es proclamen campions de Catalunya de relleus\n23-04-2017 — BlancaT\nL’equip benjamí masculí de 4x60 m del Club Atletisme Tarragona es va proclamar, flamantment, campió de Catalunya de relleus en el transcurs de la jornada final disputada aquest dissabte a Mataró. L’equip format per Miguel Reyes, Aleix Ferré, Eric de la Rosa i Guillem Ferran, va fer una cursa de menys a més en la que un petit entrebanc en la primera entrega els va obligar a remuntar posicions, aconseguint, finalment, imposar-se al GA Lluïsos de Mataró i a l’Avinent Manresa, segons i tercers respectivament. L’equip de l’ECAT va ser l’únic equip en tota la jornada capaç de baixar de la barrera dels 39 segons, marcant uns molt bons 38.78 s a la semifinal i uns 38.99 s a la final, i tancant així, de manera brillant, un campionat impecable realitzat per aquests quatre petits atletes, que ja v...\nL'equip benjamí masculí es classifica per a la final del Campionat de Catalunya de relleus\n13-04-2017 — BlancaT\nEl passat cap de setmana es va disputar la jornada prèvia del Campionat de Catalunya de relleus de categoria benjamí al Prat de Llobregat, en el qual hi van participar 3 equips representant a l'ECAT. Únicament 1 equip va aconseguir classificar-se per a la jornada final; aquest va ser l'integrat per Miguel Reyes, Aleix Ferré, Eric de la Rosa i Guillem Ferran, que es van classificar amb el millor temps de tots els participants aconseguint una gran marca de 38"9 s, empatats amb els del GA Lluïsos de Mataró.\nEls altres 2 equips de l'Escola que van participar van ser els formats per Ariadna Puche, Noemí González, Clara Ortiz de Landázuri i Andrea Molina, que amb un temps de 42"5 s no van aconseguir el pas a la final per només 2 dècimes; i l'equip integrat per Ivan Ferrer, Marc Suárez, Quimey ...\nOooooh... s'han acabat les colònies\n13-04-2017 — Jose\nAhir tancavem les colònies eCAT 2017.\nAl matí adaptavem el Quidditch de la saga de Harry Potter en una lligueta on els monitors i monitores també participavem.\nI després... entrenament d'una gran batalla a les competicions: a posar-nos el dorsal solets. Clar que el joc era quelcom més complicat.\nAbans que les famílies els vinguessiu a recollir, vam fer un concurs de preguntes, mímica i dibuixos sobre el nostre esport.\nCoreografia de tots davants de les mares i pares i tancavem amb el clàssic Passalatanca... que vam haver de modificar durant la marxa donat l'entusiasme dels participants... i creiem que estarien cansats!!! Ho van donar tot i va ser molt divertit.\nA totes i tots.. moltes gràcies i fins la propera.\n12-04-2017 — Jose\nToca el resum diari d'activitats de les colònies.\nDesprés de procurar-nos energia amb una gran esmorzar ha tocat una excursió fins a la Roca Foradada els més grans, mentre els minis anaven a conèixer Prades i els voltants.\nEl dia ha estat un vist i no vist... quina gana després de la caminada!\nI a la tarda uns treballs manuals ben originals amb dibuixos amb sal, quadern de marques d'atletisme, curset de globoflèxia i filmació d'una peli per part dels més grans. Tot mentre ens acomiadaven les minis fins a les properes colònies.\nI tocava sumar punts per les proves combinades, "pepets i marietes"... unes curses de velocitat amb els equips ben diferents.\nPerò encara no havia acabat el dia. Amb la nit arriba una gimcana a les fosques per conquerir tots els territoris de la casa de colòn...\nSegon dia de les colònies\n10-04-2017 — Jose\nA veure, aquest matí hem fet un joc ben original per coneixe'ns tots una mica més, hem entrenat una mica en un entorn ben diferent a l'acostumat i els més petits han "ajudat a l'avi del cofre".\nI a la tarda... hem seguit amb unes proves combinades ben originals i diferents, ara creem un codi per trobar un tresor amb els ulls tancats, ara fem bitlles amb sabatilles o compliquem una cursa de tanques per parelles.\nTambé hem fet una manualitat clàssica: dissenyem la samarreta per la propera temporada, on cada nen i nena aporta la seva idea de quin dibuix vol que tingui la samarreta de la pròxima temporada. Ara tenim un munt d'idees d'on sortirà com vestiran els liles més petits l'any vinent als entrenaments.\nI amb la nit... arriba la disco amb Dj Berni, amb un repertori musical d'allò més vari...\nEl CAT acaba quart del seu grup a la 1a jornada del Campionat de Catalunya de clubs\n10-04-2017 — lluis\nL'equip sénior del Club Atletisme Tarragona ha finalitzat en una excel.lent quarta posició final del grup A en la primera jornada de la fase classificatòria disputada aquest diumenge a l'Estadi Municipal les Basses de Lleida. L'equip tarragoní ha sumat un total de 17.579 punts, assolits en base a convertir les marques aconseguides pels seus atletes en les proves disputades en aquesta jornada, en la què lidera la classificació el CA Igualada amb 25.835 punts.\nPer part dels tarragonins, les actuacions més destacades han estat els excel.lents 58 segons i 68 centèssimes assolits per l'Àlex Cruset en els 400 metres tanques, els magnífics 28 segons i 20 centèssimes de la Daina Falguera als 200 metres llisos, el gran registre de 4.24.25 del relleu 4x400 femení integrat per Nerea Lago, Daina F...\nArranquen les eCAT Colònies 2017\nAvui diumenge han arrancat les colònies de l'escola.\nEls monitors i monitores hem preparat una jornada plena d'activitats. Aquesta vegada hem dissenyat unes Proves Combinades ben originals per equips.\nPerò primer calia dissenyar una samarreta per cada equip, i d'això s'han encarregat els nens i nenes. Tot un èxit de la moda més original. A la samarreta li acompanyava una presentació dels equips... a quina milllor.: balls, cançons i himnes.\nI després d'entrenar, dues proves de les combinades. Però ben diferents... llançament de globus i cursa a tres cames.\nSopar i un joc de nit per trobar els capos de la màfia.


Concentració davant l'Ajuntament contra la resposta del TC - Sant Cugat Informa!\nInici » Notícies » Política i Economia » Política » Concentració davant l’Ajuntament contra la resposta del TC\n30 Setembre 2014 a 16:45\nConcentració davant l’Ajuntament contra la resposta del TC\nL’alcaldessa presidirà la concentració\nEn una resposta històricament ràpida del Tribunal Constitucional, aquest òrgan va suspendre de forma cautelar, 48 hores després de la signatura del decret de convocatòria signat pel President Mas, l’aplicació de la Llei de Consultes popular no referendàries i el decret de convocatòria de la consulta del 9N, ahir a la tarda per unanimitat.\nDavant aquest fet, que no exhaureix la via legal defensada majoritàriament al Parlament i emparada en l’actual estructura jurídica catalana, diverses entitats i partits han convocat una concentració aquesta tarda davant els ajuntaments de tota Catalunya perquè qui hi vagi demostri el seu posicionament contrari a la situació creada pel TC que dificulta la campanya que ahir mateix va començar per aquesta consulta. Els ajuntaments en aquest procés estan agafant un protagonisme destacat.\nAquesta tarda, a la crida feta des d’ahir per entitats i partits s’hi ha afegit ja el govern local, encapçalat per l’alcaldessa Mercè Conesa i els representants locals del Pacte pel Dret a Decidir. En la concentració d’aquesta tarda els responsables d’Òmnium, Rosa Caballé i Manel Porta, coordinador de l’ANC, faran la lectura d’un manifest. També hi haurà intervencions per part de Raül Romeva, coordinador del Pacte pel Dret a Decidir de Sant Cugat i de Víctor Alexandre. Està previst que l’alcaldessa clogui l’acte.\nDe fet, des les entitats socials més representatives del procés nacional, l’Assemblea Nacional Catalana i Òmnium Cultural, que a més de demanar “més democràcia com a resposta”, criden a seguir endavant amb el procés cap el 9N a través de la seva pròpia campanya a favor de la Independència amb el lema “Ara és l’hora“. En el manifest publicat ahir per les esmentades entitats posen de manifest “la total dependència del poder executiu i el poc respecte que els poders públics espanyols tenen per les regles democràtiques“, pel que fa al TC i afirmen que “avui queda clar que no ens trobem davant un problema jurídic sinó d’un conflicte polític”.\nD’altra banda, l’Esquerra Independentista també convoca “per deixar ben clar que volem votar…i votarem“. ERC també convoca, reafirmant-se en el fet que els catalans votaran el 9N, per “iniciar de forma alegre, massiva i alhora decidida la campanya més important de la nostra història: la campanya perquè el proper 9N guanyi el Sí a la independència“. El Procés Constituent també s’afegeix a la convocatòria “exigint a les institucions catalanes que mantinguin tots els preparatius de la consulta per tal que aquesta es pugui realitzar el 9N“. Des de les JNC també es sumen a la convocatòria per començar “oficialment la campanya pel sí“. De ben segur que durant el dia d’avui més forces i entitats s’hi aniran sumant. Des de Solidaritat Catalana per la Independència (SI), també han fet una crida amb la campanya “Volem polítics valents“. La notícia però és que a les 7 de la tarda hi ha convocada la concentració davant de l’Ajuntament.\n#Assemblea Nacional Catalana #CUP #decret #independència #Llei de Consultes #Òmnium Cultural #Procés Constituent #TC


Home | Activitats i Serveis | Socorrisme\nEl servei de socorrisme aquàtic és la principal activitat d’AQUASOS, i a pesar d’obrir noves línies de negoci, seguim pensant que és la nostra activitat més important i valorada.\nLa empresa neix amb la responsabilitat de cobrir el servei de socorrisme en les piscines ja siguin de caràcter públic, com privat. Comptem amb una àmplia borsa de socorristes aquàtics, tots degudament formats a nivell teòric, pràctic, legal i tècnic en primers auxilis i salvament aquàtic per tal de garantir la seguretat de les persones presents a les instal·lacions on presentem els nostres serveis.\nAixí doncs, tots els nostres socorristes tenen els cursos reglats de ASI II de primers auxilis, socorrisme aquàtic i salvament, i de Suport Vital Bàsic i DEA. A més, per política de bones pràctiques de l’empresa, tots els nostres socorristes es reciclen cada dos anys com a màxim, assegurant així la seva preparació tant teòrica com física.\nDes de l’any 2000, AQUASOS ha portat el socorrisme en més de 500 piscines oferint sempre un servei responsable i de qualitat i aportant al client l’assessorament necessari per un bon funcionament de la instal·lació. A AQUASOS us garantim que els nostres tècnics sempre tenen una actitud professional i un tracte apropiat i correcte amb els usuaris de les instal·lacions, a més a més d’una bona imatge. Fem un seguiment per confirmar que això és així i que la activitat que es desenvolupa es fa correctament.\nMés informació de la nostra formació a: